# אלינור מאקוויטניה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אלינור מאקוויטניה

אלינור מאקוויטניה (1122 - 31 במרץ 1204) אשת מלך צרפת, אשת מלך אנגליה ואמם של שני מלכי אנגליה.

אלינור הייתה בתו של ויליאם העשירי דוכס אקוויטניה, ונכדתו של ויליאם התשיעי דוכס אקוויטניה, שהיה משורר ופטרונם של הטרובדורים. אל חצרו שבעיר בורדו הגיעו טובי האנשים המחוננים והשנונים שבדרום מערב צרפת. אלינור, שקיבלה את חינוכה שם, ספגה לתוכה את תרבות השירה ואת חופש המחשבה ששררו בחצרה של דוכסות אקוויטניה.

ב-1137, כאשר הייתה בת 15 בלבד, לואי יורש העצר של ממלכת צרפת, הציע לה את ידו. הנישואין, שנערכו ב-22 ביולי של אותה שנה, הביאו לצרפת את העיר בורדו, שהייתה חלק מירושתה של אלינור שהשתרעה מנהר לואר ועד הרי הפירנאים, שטח גדול יותר מאשר כל נחלותיהם של מלכי צרפת. עשרה ימים אחרי כן נפטר לואי השישי מלך צרפת ולואי ירש את הכתר בשם לואי השביעי. ב-1147 המלך לואי השביעי והמלכה אלינור, שעמדה בראשם של אבירי אקוויטניה, יצאו למסע הצלב השני. משהגיעו לעיר אנטיוכיה (כיום אנטקיה שבדרום תורכיה) חפצה אלינור להישאר שם כדי לעזור לדודה, ריימונד מאנטיוכיה, לכבוש את חבל אדסה (כיום באזור הגבול שבין תורכיה, סוריה ועירק). אך המלך נצטווה על ידי הכנסייה להגיע לירושלים. הוא אילץ את אלינור ללוותו במסעו לירושלים, שאליה הגיעו ב-1148. המלך לואי השביעי השתתף במצור על העיר דמשק, אך ללא הצלחה. ב-1149 חזרו המלך לואי השביעי והמלכה אלינור לצרפת,

ב-21 במרץ 1152 בוטלו נישואיה של אלינור ללואי השביעי על ידי מועצת הכנסייה. ב-18 במאי של אותה שנה היא נישאה לאנרי רוזן אנז'ו. בינואר 1153 פלש אנרי לממלכת אנגליה, וב-1154 הפך להנרי השני מלך אנגליה. אלינור ילדה לו חמישה בנים: ויליאם, הנרי, ריצ'רד, ג'פרי וג'ון, ושלוש בנות: מתילדה, אלינור וז'ואן. אלינור הסתכסכה עם בעלה המלך הנרי השני, שהיו לו מאהבות רבות, ונמלטה אל העיר פואטייה שבמערב צרפת, שהייתה חלק של דוכסות אקוויטניה. ב-1170 הכריזה על בנה ריצ'רד כדוכס אקוויטניה. הנרי, ריצ'רד וג'פרי, בניו של הנרי השני, מרדו באביהם (1173 - 1174). כאשר אמם אלינור ניסתה להצטרף אליהם היא נתפסה בידי הנרי השני, שדיכא את המרד והחזיק את אלינור בשבי במשך 15 שנה. ב-4 ביולי 1189 הביס ריצ'רד את אביו, שנפטר כעבור יומיים. ריצ'רד שחרר את אמו מן השבי, והיא עזרה לו לרשת את כתר אנגליה, בשם ריצ'רד הראשון. אלינור שימשה עוצרת בשמו של המלך ריצ'רד הראשון, שכונה "לב הארי", כאשר יצא למסע הצלב השלישי (1189 - 1192). כאשר הוא נפל בשבי, נסעה אלינור לגרמניה ושילמה כופר נפש עבור שחרורו. ב-1199, אחרי מותו של המלך ריצ'רד, ירש את הכתר ג'ון, בנה הצעיר של אלינור. ב-1202 עברה אלינור למנזר פונטברו שבעמק הנהר לואר, שם נפטרה ונקברה ב-1204.

מקור: http://he.wikipedia.org../../../%D7%90/%D7%9C/%D7%99/%D7%90%D7%9C%D7%99%D7%A0%D7%95%D7%A8_%D7%9E%D7%90%D7%A7%D7%95%D7%95%D7%99%D7%98%D7%A0%D7%99%D7%94.html

קטגוריות: צרפת: היסטוריה | אנגליה: היסטוריה | בית פלנטג'נט - אנגואין

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Català
- Česky
- Cymraeg
- Deutsch
- Español
- Suomi
- Français
- Italiano
- 日本語
- Nederlands
- Polski
- Português
- Русский
- Simple English
- Svenska